รัฐมนตรีว่าการกระทรวงมหาดไทย ชู 42 จังหวัดต้นแบบคัดแยกขยะครบ 100% ลดผลกระทบสิ่งแวดล้อม
รัฐมนตรีว่าการกระทรวงมหาดไทย ขอทุกภาคส่วนร่วมคัดแยกขยะ ลดปัญหาผลกระทบสิ่งแวดล้อม และลดการสิ้นเปลืองงบประมาณ ชู 42 จังหวัด ต้นแบบคัดแยกขยะครบ 100%พลเอกอนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานเปิดงานสัมมนา "ความสำเร็จในการคัดแยกขยะ – เปลี่ยนเพื่อประเทศไทยไร้ขยะ” ที่ สโมสรทหารบก วิภาวดี โดยมีนายฉัตรชัย พรหมเลิศ ปลัดกระทรวงมหาดไทย นายสุทธิพงษ์ จุลเจริญ อธิบดีกรมส่งเสริมการปกครองท้องถิ่น ผู้ว่าราชการจังหวัด 42 จังหวัด และหน่วยงานที่เกี่ยวข้องจากทั่วประเทศเข้าร่วมพลเอกอนุพงษ์ กล่าวว่า การลดปัญหาขยะ ควรส่งเสริมให้มีการคัดแยกขยะ รณรงค์ให้ทุกภาคส่วนที่เกี่ยวข้องร่วมมือกัน เพราะหากไม่คัดแยกขยะจะส่งผลต่อสภาพแวดล้อม และสิ้นเปลืองงบประมาณในการจัดการภายหลัง ทั้งนี้ได้มีการรณรงค์ทั่วประเทศให้มีการคัดแยกขยะแล้ว โดยมี 42 จังหวัดที่ได้รับรางวัลยกย่องว่าเป็นจังหวัดบริหารจัดการคัดแยกขยะได้ครบ 100% อาทิ อุดรธานี - นครราชสีมา - เชียงราย - นครสวรรค์ และ ปทุมธานี เป็นต้นทั้งนี้ได้มอบประกาศเกียรติคุณ ให้หน่วยงานที่สนับสนุนและร่วมลงนามบันทึกข้อตกลง ดำเนินโครงการวิจัยการประเมินและรับรองผลการบริหารจัดการขยะตามแนวทางการทำถังขยะเปียกในการช่วยลดสภาวะโลกร้อน โดยเทียบเท่าการลดการปล่อยก๊าซเรือนกระจก ได้แก่ องค์การบริหารจัดการก๊าซเรือนกระจก,จุฬาลงกรณ์มหาวิทยาลัย,ชมรมแม่บ้านกรมส่งเสริมการปกครองท้องถิ่น และสภาสตรีแห่งชาติในพระบรมราชินูปถัมภ์